РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  45

от заседание на Комисия ”Професионална квалификация,
информационни технологии и статистика” на ВСС,
проведено на 10.12.2013 г.

Днес, 10.12.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева
На заседанието присъстваха експертните сътрудници към комисията: Валери Михайлов – директор дирекция „Информационни системи, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

1. ОТНОСНО: Отчет за основните дейности, извършени от Консорциум „Лирекс БГ” ООД – „Индес-България” ООД по следгаранционното обслужване на АИС „Бюра съдимост”, през 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема за сведение Отчета от Консорциума „Лирекс БГ" ООД - „Индекс-България" ООД за извършените дейности по следгаранционното обслужване на АИС „Бюра съдимост”, през 2013 г..
1.2. Сключването на договор от органите на съдебната власт за следгаранционна поддръжка на АИС „Бюра съдимост” с Консорциум „Лирекс БГ" ООД - „Индекс-България" ООД за срок от една календарна година, считано от 01.01.2014 г., е целесъобразно.
1.3. Изпраща решението на комисията и Отчета от Консорциума „Лирекс БГ" ООД - „Индекс-България" ООД на комисия „Бюджет и финанси", по компетентност.

2. ОТНОСНО: Покана от „Програмиране на средствата от ЕС” за участие в среща относно промяна на текстовете на Споразумението за партньорство, която ще се проведе на 10.12.2013 г., от 16.30 часа.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение поканата от „Програмиране на средствата от ЕС” за участие в среща относно промяна на текстовете на Споразумението за партньорство.

3. ОТНОСНО:  Служебни електронни адреси на всички съдии на e-mail сървъра на ВСС.
Становище от дирекция „ИС” относно възможностите за регистриране на лична поща на всеки магистрат в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема становището от дирекция „ИС” относно възможностите за регистриране на лична поща на всеки магистрат в съдилищата.
3.2. Изпраща становището от дирекция „ИС” относно възможностите за регистриране на лична поща на всеки магистрат в съдилищата, на  Комисия по анализ и отчитане степента на натовареност на органите на съдебната власт към ВСС.

4. ОТНОСНО: Предложение от Националния институт на правосъдието за принципно решение магистратите преминали от един в друг вид орган на съдебната власт да участват в обучения за задължително повишаване на квалификацията по чл. 259 от ЗСВ.
Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

4.1. Магистрати, преминали от един в друг вид орган на съдебната власт, без преминаване в по-горно ниво на съдебната система, имат право да участват в обучения за задължително повишаване на квалификацията по чл. 259 от ЗСВ.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.2. Да се изиска информация от дирекция „Съдебни кадри, конкурси на магистрати и статистика” в АВСС, колко магистрати са преминали от един в друг вид орган на съдебната власт, без преминаване в по-горно ниво на съдебната система, за последните три години.

5. ОТНОСНО: Писмо от БАН относно участие на ИТ-специалист за изготвяне на становище по направените доработки в Law Choice и АСУД, съгласно решение на ВСС по протокол № 42/31.10.2013 г., т. 13.5.
Копие на писмото, получено по факс е разгледано от комисията по протокол 44/03.12.2013 г.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Писмото от БАН.да се присъедини към материалите по протокол 44/03.12.2013 г.

6. ОТНОСНО: Становище от съдиите от гражданските състави на Районен съд гр. Велико Търново  по повод предложените промени в указанията за поставяне на индекси.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение и обобщаване становището от съдиите от гражданските състави на Районен съд гр. Велико Търново.

7. ОТНОСНО: Становище от председателя на Районен съд гр. Горна Оряховица по повод предложените промени в указанията за поставяне на индекси.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение и обобщаване становището от председателя на Районен съд гр. Горна Оряховица.

8. ОТНОСНО: Искане от председателя на Районен съд гр. Пловдив за извършване на вътрешно компенсирана промяна на бюджетната сметка на съда за закупуване на сканираща техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Не възразява извършване на вътрешно компенсирана промяна на бюджетната сметка на Районен съд гр. Пловдив за закупуване на сканираща техника, в размер на 6780 лева.
8.2. Изпраща искането от председателя на Районен съд гр. Пловдив на комисия „Бюджет и финанси” на ВСС, по компетентност.

9. ОТНОСНО: Искане от председателя на Районен съд гр. Карнобат за закупуване на един брой принтер на стойност 800 лева, като заплащането да бъде за сметка на бюджета на съда за 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Не възразява да се закупи един брой принтер на стойност 800 лева, за нуждите на Районен съд гр. Карнобат, като заплащането да бъде за сметка на бюджета на съда за 2013 г.
9.2. Изпраща искането от председателя на Районен съд гр. Карнобат на комисия „Бюджет и финанси” на ВСС, по компетентност.

10. ОТНОСНО: Искане от председателя на Окръжен съд гр. Варна за закупуване на сървър и два броя комутатори.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. С решение по протокол на ВСС № 48/05.12.2013 г., доп. т. 63, е утвърдена вътрешно компенсирана промяна по бюджетната сметка на Окръжен съд гр. Варна за 2013 г., с цел осигуряване на средства за закупуване на сървър и два комутатора

11. ОТНОСНО: Писмо от „МДД Софтуер” ЕООД” с предложение за среща относно предоставяне на достъп до база данни, във връзка със съдебните актове, съдържащи се в сайта на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се покани представител на „МДД Софтуер” ЕООД” за участие в заседание на комисията на 28.01.2014 г.

12.ОТНОСНО: Доклад за резултатите от проведените срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема за сведение Доклад за резултатите от проведените срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС.

13.ОТНОСНО: Предстоящи отпуски на членовете на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение информацията за предстоящи отпуски на членовете на ВСС.

14.ОТНОСНО: Писмо от председателя на Районен съд гр. Сливница, с което оттегля искане за закупуване на програмен продукт „Регистър на наддавателни предложения”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за сведение писмото от председателя на Районен съд гр. Сливница.
15.ОТНОСНО: Искане от председателя на Районен съд гр. Плевен за внедряване на модул „Съдебен призовкар”, вграден във функциониращата система САС „Съдебно деловодство” в съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Не възразява внедряване на модул „Съдебен призовкар” в Районен съд гр. Плевен, като разходите да са за сметка на съда по бюджетната сметка за 2013 г.
15.2. Изпраща искането от председателя на Районен съд гр. Плевен на комисия „Бюджет и финанси” на ВСС, по компетентност.

16.ОТНОСНО: Писмо от Тодор Керанов – главен секретар на Министерство на правосъдието относно създаване на работна група за изготвяне на проект на Закон за изменение и допълнение на ЗСВ, относно „е-Правосъдие” и доразвитие на концепция „е-Правосъдие”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Приема за сведение писмото от Тодор Керанов – главен секретар на Министерство на правосъдието.

17. ОТНОСНО: Искане от председателя на Районен съд гр. Хасково за закупуване на нов или извършване на ремонт на дефектиралия сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
17.1. Искането от председателя на Районен съд гр. Хасково за извършване на ремонт на дефектирал сървър на стойност 2 285.48 лева с ДДС, е основателно.
17.2. Изпраща искането от председателя на Районен съд гр. Хасково на комисия „Бюджет и финанси” на ВСС, по компетентност.

18.ОТНОСНО: Писмо от председателя на Районен съд гр. Ивайловград относно промени и изготвяне на указания при поставяне на индексите, отразяващи резултатите от инстанционната проверка на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Приема за сведение и обобщаване писмото от председателя на Районен съд гр. Ивайловград.

19. ОТНОСНО: Искане от председателя на Районен съд гр. Попово за закупуване на сървър, UPS за сървър и компютърни конфигурации..
Поисканият сървър е за обслужване на автоматизираната информационна система „Бюра съдимост”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

19.1. Искането от председателя на Районен съд гр. Попово за закупуване на сървър и UPS за сървър е основателно.
19.2. Изпраща искането от председателя на Районен съд гр. Попово на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................